Ir-Regolament tal-Kummissjoni (KE) Nru. 2091/2002
tas-26 ta' Novembru 2002
li jemenda r-Regolament (KE) Nru. 2870/2000 li jistabbilixxi metodi ta' referenza tal-Komunità għall-analiżi ta' xorb alkoħoliku
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru. 1576/89 tad-29 ta' Mejju 1989 li jistabbilixxi regoli ġenerali dwar id-definizzjoni, id-deskrizzjoni u l-preżentazzjoni ta' xorb alkoħoliku [1], kif ġie emendat bl-Att ta' Adeżjoni ta' l-Awstrija, il-Finlandja u l-Isvezja, u b'mod partikolari bl-Artiklu 4 (8) fih imsemmi,
Billi:
(1) Ir-Regolament tal-Kummissjoni (KE) Nru. 2870/2000 tad-19 ta' Diċembru 2000 li jistabbilixxi metodi ta' referenza tal-Komunità għall-analiżi ta' xorb alkoħoliku [2] jiddeskrivi dawn il-metodi f'L-Anness.
(2) Erba' metodi ta' analiżi għad-determinazzjoni ta' trans-anethole f'xorb alkoħoliku b'togħma taż-żerriegħa ta' l-anisi, ta' glycyrrhizic acid u ta' chalcones fil-pastis u ta' l-isfar tal-bajda f'likuri tal-bajd u likuri bil-bajd jitqiesu validi skond proċeduri rikonoxxuti internazzjonalment bħala parti minn proġett ta' riċerka sostnut mill-Kummissjoni.
(3) Dawn l-erba' metodi jistgħu jkunu rikonoxxuti bħala metodi ta' referenza tal-Komunità u jridu jiżdiedu fl-Anness tar-Regolament (KE) Nru. 2870/2000.
(4) Il-miżuri provduti f'dan ir-Regolament jaqblu ma' l-opinjoni tal-Kumitat ta' l-Implimentazzjoni għax-Xorb Alkoħoliku,
ADOTTAT DAN IR-REGOLAMENT:
Artikolu 1
L-Anness tar-Regolament (KE) Nru. 2870/2000 huwa b'dan emendat kif ġej:
1. Fit-taqsira ta' l-Anness, it-terminu '(p.m.)' f'punti V, VI, VII u IX se jitħassar.
2. Kapitli V, VI, VII u IX fl-Anness ta' dan ir-Regolament se jiżdiedu wara Kapitlu III.
Artikolu 2
Dan ir-Regolament se jidħol fis-seħħ fis-seba' ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament se jkun jorbot fl-intier tiegħu u japplika direttament f'Istati Membri kollha.
Magħmul fi Brussel, fis-26 ta' Novembru 2002.